title: 2008/319/ES: Rozhodnutie Rady zo 14. apríla 2008 , ktorým sa mení a dopĺňa rozhodnutie 2000/265/ES, ktorým sa stanovuje finančné nariadenie upravujúce rozpočtové hľadiská správy vykonávanej námestníkom generálneho tajomníka Rady pre zmluvy, ktoré uzaviera v zastúpení niektorých členských štátov a ktoré sa týkajú riadenia a fungovania komunikačnej infraštruktúry pre schengenské prostredie (SISNET)

text:
               19.4.2008

               SK

               Úradný vestník Európskej únie

               L 109/30

      ROZHODNUTIE RADY

   zo 14. apríla 2008,
   ktorým sa mení a dopĺňa rozhodnutie 2000/265/ES, ktorým sa stanovuje finančné nariadenie upravujúce rozpočtové hľadiská správy vykonávanej námestníkom generálneho tajomníka Rady pre zmluvy, ktoré uzaviera v zastúpení niektorých členských štátov a ktoré sa týkajú riadenia a fungovania komunikačnej infraštruktúry pre schengenské prostredie (SISNET)
   (2008/319/ES)
   RADA EURÓPSKEJ ÚNIE,
   so zreteľom na Protokol, ktorým sa začleňuje schengenské acquis do rámca Európskej únie, pripojený k Zmluve o Európskej únii a k Zmluve o založení Európskeho spoločenstva, a najmä na jeho článku 2 ods. 1 druhý pododsek prvú vetu,
   keďže:

               (1)

               Zástupca generálneho tajomníka Rady bol rozhodnutím 1999/870/ES (1) a rozhodnutím 2007/149/ES (2) poverený konať v súvislosti so začleňovaním schengenského acquis do rámca Európskej únie ako zástupca niektorých členských štátov na účely uzatvárania zmlúv o zavádzaní a prevádzke komunikačnej infraštruktúry pre schengenské prostredie (ďalej len „SISNET“) a tieto zmluvy spravovať až do migrácie do komunikačnej infraštruktúry na náklady Európskeho spoločenstva.

               (2)

               Finančné záväzky vyplývajúce z týchto zmlúv sa hradia z osobitného rozpočtu (ďalej len „rozpočet SISNET“) určeného na financovanie komunikačnej infraštruktúry uvedenej v príslušných rozhodnutiach Rady.

               (3)

               Švajčiarska konfederácia by sa mala zúčastňovať na ustanoveniach schengenského acquis týkajúcich sa schengenského informačného systému odo dňa, ktorý určí Rada v súlade s článkom 15 ods. 1 Dohody medzi Európskou úniou, Európskym spoločenstvom a Švajčiarskou konfederáciou o pridružení Švajčiarskej konfederácie k vykonávaniu, uplatňovaniu a vývoju schengenského acquis
                   (3).

               (4)

               Od stanoveného dňa by sa Švajčiarska konfederácia mala podieľať na rozpočte,

         ROZHODLA TAKTO:
   Článok 1
   Rozhodnutie Rady 2000/265/ES (4) sa týmto mení a dopĺňa takto:

               1.

               článok 25 ods. 1 sa nahrádza takto:
               „1.   Príjmy rozpočtu tvoria finančné príspevky týchto členských štátov: Belgicka, Českej republiky, Dánska, Estónska, Fínska, Francúzska, Grécka, Holandska, Írska, Litvy, Lotyšska, Luxemburska, Maďarska, Malty, Nemecka, Poľska, Portugalska, Rakúska, Slovenska, Slovinska, Spojeného kráľovstva, Španielska, Švédska, Talianska, ako aj Islandu, Nórska a Švajčiarska.“;

               2.

               článok 26 sa nahrádza takto:
               „Článok 26
               Štáty uvedené v článku 25 poskytnú svoje finančné príspevky námestníkovi generálneho tajomníka.
               Pomerné rozdelenie príspevkov, ktoré zaplatia členské štáty uvedené v článku 25 na jednej strane a Island, Nórsko a Švajčiarsko na strane druhej, sa každoročne vypočíta na základe podielu každého dotknutého členského štátu a Islandu, Nórska a Švajčiarska na celkovom hrubom domácom produkte (HDP) všetkých štátov uvedených v článku 25 za predchádzajúci rok. Pomerné rozdelenie príspevkov medzi dotknuté členské štáty sa každoročne vypočíta po zohľadnení príspevkov Islandu, Nórska a Švajčiarska na základe pomeru zdrojov DPH každého z týchto členských štátov k celkovým zdrojom DPH Európskych spoločenstiev, ako bol stanovený pri poslednej oprave rozpočtu Únie počas predchádzajúceho rozpočtového roku.
               Dodatočné náklady vyplývajúce z rozšírenia komunikačnej infraštruktúry na Českú republiku, Estónsko, Litvu, Lotyšsko, Maďarsko, Maltu, Poľsko, Slovensko a Slovinsko nehradí Írsko ani Spojené kráľovstvo.“;

               3.

               do článku 28 sa dopĺňa tento odsek:
               „4.   Odchylne od odseku 1 a bez toho, aby bol dotknutý článok 49, sa od Švajčiarska požaduje, aby zaplatilo svoj úvodný príspevok do 1. júla 2008.“

         Článok 2
   Toto rozhodnutie nadobúda účinnosť dňom jeho prijatia.
   Toto rozhodnutie sa uverejní v Úradnom vestníku Európskej únie.

      V Luxemburgu 14. apríla 2008

            Za Radu

            predseda

         I. JARC

      (1)  Ú. v. ES L 337, 30.12.1999, s. 41.

      (2)  Ú. v. EÚ L 66, 6.3.2007, s.19.

      (3)  Ú. v. EÚ L 53, 27.2.2008, s. 52.

      (4)  Ú. v. ES L 85, 6.4.2000, s. 12. Rozhodnutie naposledy zmenené a doplnené rozhodnutím 2007/155/ES (Ú. v. EÚ L 68, 8.3.2007, s. 5).


title: 2012/530/SZBP: Rozhodnutie Politického a bezpečnostného výboru EUPOL RD Congo/1/2012 z  25. septembra 2012 o predĺžení mandátu vedúceho misie EUPOL RD Congo

text:
               29.9.2012

               SK

               Úradný vestník Európskej únie

               L 264/13

         ROZHODNUTIE POLITICKÉHO A BEZPEČNOSTNÉHO VÝBORU EUPOL RD CONGO/1/2012
   z 25. septembra 2012
   o predĺžení mandátu vedúceho misie EUPOL RD Congo
   (2012/530/SZBP)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38, tretí pododsek,
   so zreteľom na rozhodnutie Rady 2010/576/SZBP z 23. septembra 2010 o policajnej misii Európskej únie v rámci reformy sektora bezpečnosti a jeho vzťahu k zložkám justície v Konžskej demokratickej republike (EUPOL RD Congo) (1), a najmä na jeho článok 10 ods. 1,
   keďže:

               (1)

               Podľa článku 10 ods. 1 rozhodnutia 2010/576/SZBP je Politický a bezpečnostný výbor (ďalej len „PBV“) v súlade s článkom 38 tretím pododsekom zmluvy poverený prijímať príslušné rozhodnutia na účely vykonávania politickej kontroly a strategického riadenia misie EUPOL RD Congo. Toto povolenie zahŕňa najmä rozhodovanie o vymenovaní vedúceho misie na návrh vysokého predstaviteľa Únie pre zahraničné veci a bezpečnostnú politiku (ďalej len „vysoký predstaviteľ“).

               (2)

               PBV na základe návrhu vysokej predstaviteľky a podľa rozhodnutia EUPOL RD CONGO/1/2010 (2)8. októbra 2010 vymenoval za vedúceho misie EUPOL RD Congo od 1. októbra 2010 hlavného superintendanta Jeana-Paula RIKIRA.

               (3)

               PBV na základe návrhu vysokej predstaviteľky a podľa rozhodnutia EUPOL RD CONGO/1/2011 (3)16. septembra 2011 predĺžil mandát hlavného superintendanta Jeana-Paula RIKIRA ako vedúceho misie EUPOL RD Congo do 30. septembra 2012.

               (4)

               Rada 24. septembra 2012 prijala rozhodnutie 2012/514/SZBP (4), ktorým sa predĺžila misia EUPOL RD Congo do 30. septembra 2013.

               (5)

               Vysoká predstaviteľka 12. septembra 2012 navrhla predĺžiť mandát hlavného superintendanta Jeana-Paula RIKIRA ako vedúceho misie EUPOL RD Congo do 30. septembra 2013,

         PRIJAL TOTO ROZHODNUTIE:
   Článok 1
   Mandát hlavného superintendanta Jeana-Paula RIKIRA ako vedúceho policajnej misie Európskej únie v rámci reformy sektora bezpečnosti (SSR) a jeho vzťahu k zložkám justície v Konžskej demokratickej republike (EUPOL RD Congo) sa týmto predlžuje do 30. septembra 2013.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 25. septembra 2012

            Za Politický a bezpečnostný výbor

            predseda

         O. SKOOG

      (1)  Ú. v. EÚ L 254, 29.9.2010, s. 33.

      (2)  Ú. v. EÚ L 266, 9.10.2010, s. 60.

      (3)  Ú. v. EÚ L 245, 22.9.2011, s. 21.

      (4)  Ú. v. EÚ L 257, 25.9.2012, s. 16.


title: Rozhodnutie Rady z 19. apríla 2004, ktorým sa mení a dopĺňa článok 19 ods. 1 rokovacieho poriadku Súdneho dvora Európskych spoločenstiev

text:
Dôležité právne oznámenie

|

32004D0405

Úradný vestník L 132 , 29/04/2004 S. 0002 - 0002

		Rozhodnutie Radyz 19. apríla 2004,ktorým sa mení a dopĺňa článok 19 ods. 1 rokovacieho poriadku Súdneho dvora Európskych spoločenstiev(2004/405/ES, Euratom)RADA EURÓPSKEJ ÚNIE,so zreteľom na článok 64 Protokolu o Štatúte Súdneho dvora,v súlade s postupom uvedeným v článku 245 ods. 2 Zmluvy o založení Európskeho spoločenstva a článku 160 ods. 2 Zmluvy o založení Európskeho spoločenstva pre atómovú energiu,so zreteľom na žiadosť Súdneho dvora z 21. novembra 2003,so zreteľom na stanovisko Európskeho parlamentu z 30. marca 2004,so zreteľom na stanovisko Komisie z 1. marca 2004,keďže:s nadobudnutím účinnosti Zmluvy o pristúpení Českej republiky, Estónskej republiky, Cyperskej republiky, Litovskej republiky, Lotyšskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii [1] by sa mali do zoznamu jazykov súdneho prípadu podľa v článku 29 ods. 1 rokovacieho poriadku Súdneho dvora Európskych spoločenstiev pridať nové úradné jazyky, konkrétne čeština, estónčina, litovčina, lotyština, maďarčina, maltčina, poľština, slovenčina a slovinčina,ROZHODLA TAKTO:Článok 1Rokovací poriadok Súdneho dvora Európskych spoločenstiev z 19. júna 1991 (Ú. v. ES L 176, 4.7.1991, s. 7, v znení opravy: Ú. v. ES L 383, 29.12.1992, s. 117), v znení neskorších predpisov z 21. februára 1995 (Ú. v. ES L 44, 28.2.1995, s. 61), 11. marca 1997 (Ú. v. ES L 103, 19.4.1997, s. 1, v znení opravy: Ú. v. ES L 351, 23.12.1997, s. 72), 16. mája 2000 (Ú. v. ES L 122, 24.5.2000, s. 43), 28. novembra 2000 (Ú. v. ES L 322, 19.12.2000, s. 1), 3. apríla 2001 (Ú. v. ES L 119, 27.4.2001, s. 1), 17. septembra 2002 (Ú. v. ES L 272, 10.10.2002, s. 24, v znení opravy: Ú. v. ES L 272, 19.10.2002, s. 24) a 8. apríla 2003 (Ú. v. EÚ L 147, 14.6.2003, s. 17) sa týmto mení a dopĺňa takto:Článok 29 ods. 1 sa nahrádza týmto znením:"Jazykom prípadu je angličtina, čeština, dánčina, estónčina, fínčina, francúzština, gréčtina, holandčina, írčina, litovčina, lotyština, maďarčina, maltčina, nemčina, poľština, portugalčina, slovenčina, slovinčina, španielčina, švédčina a taliančina."Článok 2Toto rozhodnutie nadobúda účinnosť v rovnakom čase ako Zmluva o pristúpení Českej republiky, Estónskej republiky, Cyperskej republiky, Lotyšskej republiky, Litovskej republiky, Maďarskej republiky, Maltskej republiky, Poľskej republiky, Slovinskej republiky a Slovenskej republiky k Európskej únii.Znenia rokovacieho poriadku Súdneho dvora v jazyku českom, estónskom, litovskom, lotyšskom, maďarskom, maltskom, poľskom, slovenskom a slovinskom sa prijmú po nadobudnutí účinnosti zmluvy uvedenej v prvom odseku.V Bruseli 19. apríla 2004Za RadupredsedaB. Cowen[1] Ú. v. EÚ L 236, 23.9.2003, s. 17.--------------------------------------------------


title: Rozhodnutie Komisie z 4. januára 2017 týkajúce sa sviatkov pre inštitúcie Európskej únie na rok 2018

text:
               17.2.2017

               SK

               Úradný vestník Európskej únie

               C 50/2

         ROZHODNUTIE KOMISIE
   z 4. januára 2017
   týkajúce sa sviatkov pre inštitúcie Európskej únie na rok 2018
   (2017/C 50/02)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na Služobný poriadok úradníkov Európskej únie a Podmienky zamestnávania ostatných zamestnancov Európskej únie stanovené nariadením Rady (EHS, Euratom, ESUO) č. 259/68 (1), a najmä na článok 61 služobného poriadku a články 16 a 91 podmienok zamestnávania,
   so zreteľom na spoločný predpis, ktorým sa stanovuje zoznam sviatkov pre úradníkov Európskych spoločenstiev, a najmä na jeho článok 1 ods. 3,
   keďže:

               (1)

               V súlade s článkom 61 Služobného poriadku úradníkov Európskej únie a s článkami 16 a 91 Podmienok zamestnávania ostatných zamestnancov Európskej únie treba stanoviť zoznam sviatkov na rok 2018 pre úradníkov a zamestnancov pracujúcich v Bruseli a Luxembursku.

               (2)

               V roku 2018 Veľkonočná nedeľa pripadá na 1. apríla.

               (3)

               V roku 2018 je 24. decembra pondelok.

               (4)

               Dňa 12. októbra 2016 sa konzultovalo s vedúcimi administratívnych útvarov, aby prijali stanovisko k zoznamu sviatkov na rok 2018,

         ROZHODLA TAKTO:
   Článok 1
   Sviatky pre inštitúcie Európskej únie na rok 2018 pre Brusel aj Luxemburg sa stanovujú takto:

               1. január

               pondelok, Nový rok

               2. január

               utorok, deň po Novom roku

               29. marec

               Zelený štvrtok

               30. marec

               Veľký piatok

               2. apríl

               Veľkonočný pondelok

               1. máj

               utorok, Sviatok práce

               9. máj

               streda, výročie Schumanovej deklarácie

               10. máj

               štvrtok, Nanebovstúpenie Pána

               11. máj

               piatok, deň po Nanebovstúpení Pána

               21. máj

               Svätodušný pondelok

               15. august

               streda, Nanebovzatie Panny Márie

               1. november

               štvrtok, Sviatok všetkých svätých

               2. november

               piatok, Pamiatka zosnulých

               24. december
               až
               31. december

               pondelok
               pondelok

               6 dní – koniec roka

               SPOLU

               19 dní

         Článok 2
   Návrat do práce bude vo štvrtok 3. januára 2019.
   Článok 3
   Bez toho, aby to malo vplyv na celý kalendár sviatkov v roku 2019, utorok 1. januára a streda 2. januára 2019 sa budú v rámci tohto roka považovať za sviatky.

      V Bruseli 4. januára 2017

            Za Komisiu

         Günther OETTINGER

            člen Komisie

      (1)  Ú. v. ES L 56, 4.3.1968, s. 1.


title: 2014/609/EÚ: Rozhodnutie Európskeho parlamentu z  3. apríla 2014 o absolutóriu za plnenie rozpočtu Európskej nadácie pre zlepšovanie životných a pracovných podmienok za rozpočtový rok 2012

text:
               5.9.2014

               SK

               Úradný vestník Európskej únie

               L 266/281

         ROZHODNUTIE EURÓPSKEHO PARLAMENTU
   z 3. apríla 2014
   o absolutóriu za plnenie rozpočtu Európskej nadácie pre zlepšovanie životných a pracovných podmienok za rozpočtový rok 2012
   (2014/609/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej nadácie pre zlepšovanie životných a pracovných podmienok za rozpočtový rok 2012,

               —

               so zreteľom na správu Dvora audítorov o overení ročnej účtovnej závierky Európskej nadácie pre zlepšovanie životných a pracovných podmienok za rozpočtový rok 2012 spolu s odpoveďami nadácie (1),

               —

               so zreteľom na odporúčanie Rady z 18. februára 2014 (05849/2014 – C7-0054/2014),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Rady (EHS) č. 1365/75 z 26. mája 1975 o zriadení Európskej nadácie pre zlepšovanie životných a pracovných podmienok (4), a najmä na jeho článok 16,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5),

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (6), a najmä na jeho článok 108,

               —

               so zreteľom na článok 77 a prílohu VI rokovacieho poriadku,

               —

               so zreteľom na správu Výboru pre kontrolu rozpočtu a stanovisko Výboru pre zamestnanosť a sociálne veci (A7-0183/2014),

               1.

               udeľuje riaditeľovi Európskej nadácie pre zlepšovanie životných a pracovných podmienok absolutórium za plnenie rozpočtu nadácie za rozpočtový rok 2012;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Európskej nadácie pre zlepšovanie životných a pracovných podmienok, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 365, 13.12.2013, s. 221.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 298, 26.10.2012, s. 1.

      (4)  Ú. v. ES L 139, 30.5.1975, s. 1.

      (5)  Ú. v. ES L 357, 31.12.2002, s. 72.

      (6)  Ú. v. EÚ L 328, 7.12.2013, s. 42.


title: 2004/710/ES: Rozhodnutie Európskeho parlamentu z 21. apríla 2004 o udelení absolutória riaditeľovi Európskej agentúry pre vyhodnocovanie medicínskych výrobkov v súvislosti s plnením jej rozpočtu za finančný rok 2002

text:
               21.4.2004

               SK

               Úradný vestník Európskej únie

               L 330/4

         ROZHODNUTIE EURÓPSKEHO PARLAMENTU
   z 21. apríla 2004
   o udelení absolutória riaditeľovi Európskej agentúry pre vyhodnocovanie medicínskych výrobkov v súvislosti s plnením jej rozpočtu za finančný rok 2002
   (2004/710/ES)

    ---documentbreak---

               21.4.2004

               SK

               Úradný vestník Európskej únie

               L 330/4

         UZNESENIE
   Európskeho parlamentu obsahujúce sprievodné poznámky k rozhodnutiu o udelení absolutória riaditeľovi Európskej agentúry pre vyhodnocovanie medicínskych výrobkov v súvislosti s plnením jej rozpočtu za finančný rok 2002


title: Rozhodnutie Európskej centrálnej banky (EÚ) 2016/2248 z 3. novembra 2016 o rozdeľovaní menových príjmov národných centrálnych bánk členských štátov, ktorých menou je euro (ECB/2016/36)

text:
               20.12.2016

               SK

               Úradný vestník Európskej únie

               L 347/26

         ROZHODNUTIE EURÓPSKEJ CENTRÁLNEJ BANKY (EÚ) 2016/2248
   z 3. novembra 2016
   o rozdeľovaní menových príjmov národných centrálnych bánk členských štátov, ktorých menou je euro (ECB/2016/36)
   (prepracované znenie)
   RADA GUVERNÉROV EURÓPSKEJ CENTRÁLNEJ BANKY,
   so zreteľom na Zmluvu o fungovaní Európskej únie,
   so zreteľom na Štatút Európskeho systému centrálnych bánk a Európskej centrálnej banky, a najmä na jeho článok 32,
   keďže:

               (1)

               Rozhodnutie ECB/2010/23 (1) bolo niekoľkokrát podstatne zmenené (2). Keďže je potrebné urobiť jeho ďalšie zmeny a doplnenia, v záujme jasnosti by sa malo prepracovať.

               (2)

               Podľa článku 32.1 Štatútu Európskeho systému centrálnych bánk a Európskej centrálnej banky (ďalej len „štatút ESCB“) sú menové príjmy príjmami, ktoré patria národným centrálnym bankám z plnenia úloh menovej politiky. Podľa článku 32.2 štatútu ESCB sa výška menového príjmu každej národnej centrálnej banky (NCB) rovná jej ročnému príjmu z jej aktív vedených ako protihodonota bankoviek v obehu a záväzkov z vkladov úverových inštitúcií. Tieto aktíva majú národné centrálne banky viesť oddelene v súlade s usmerneniami Rady guvernérov. Národné centrálne banky by mali viesť aktíva vyplývajúce z vykonávania funkcií menovej politiky oddelene ako aktíva vedené ako protihodnota bankoviek v obehu a záväzkov z vkladov úverových inštitúcií. Podľa článku 32.4 štatútu ESCB sa čiastka menového príjmu každej NCB znižuje o čiastku rovnajúcu sa úrokom, ktoré vznikajú, sú platené alebo prijaté za záväzky zahrnuté do záväzkového základu.

               (3)

               Podľa článku 32.5 štatútu ESCB sa celkový menový príjem národných centrálnych bánk rozdelí medzi ne v pomere, ktorý zodpovedá ich splateným podielom na základnom imaní Európskej centrálnej banky (ECB).

               (4)

               Podľa článkov 32.6 a 32.7 štatútu ESCB je Rada guvernérov splnomocnená stanoviť usmernenia pre započítanie a vyrovnanie zostatkov po rozdelení menového príjmu zo strany ECB a prijať všetky ďalšie opatrenia potrebné na uplatňovanie článku 32.

               (5)

               Podľa článku 10 nariadenia Rady (ES) č. 974/98 (3), ECB a národné centrálne banky uvedú do obehu eurobankovky. Článok 15 tohto nariadenia ustanovuje, že bankovky označené v národnej menovej jednotke zostanú v rámci svojich územných vymedzení zákonným platidlom najneskôr až do šiestich mesiacov po ukončení príslušného dátumu prechodu na hotovostné euro. Rok prechodu na hotovostné euro by sa takto mal považovať za osobitný rok, pretože bankovky v obehu denominované v národných menových jednotkách môžu stále tvoriť značnú časť bankoviek v obehu.

               (6)

               Článok 15 ods. 1 usmernenia ECB/2006/9 (4) ustanovuje, že eurobankovky, ktoré boli akceptovateľným zmluvným stranám predzásobené, sa zaúčtujú v ich nominálnej hodnote na ťarchu ich účtov vedených v ich NCB v súlade s týmto „lineárnym modelom zaúčtovania na ťarchu účtu“: celková suma predzásobených eurobankoviek sa zaúčtuje na ťarchu účtu v troch rovnakých splátkach v deň zúčtovania prvej, štvrtej a piatej hlavnej refinančnej operácie Eurosystému, ktoré nasledujú po dni prechodu na hotovostné euro. Výpočet menových príjmov za rok prechodu na hotovostné euro musí zohľadniť tento lineárny model zaúčtovania na ťarchu účtu.

               (7)

               Toto rozhodnutie súvisí s rozhodnutím ECB/2010/29 (5), ktoré ustanovuje, že ECB a národné centrálne banky vydávajú eurobankovky. Rozhodnutie ECB/2010/29 upravuje rozdeľovanie eurobankoviek v obehu pre národné centrálne banky v pomere k ich splateným podielom na základnom imaní ECB. Týmto rozhodnutím sa ECB prideľuje 8 % celkovej hodnoty eurobankoviek v obehu. Pri prideľovaní eurobankoviek členom Eurosystému vznikajú v rámci Eurosystému zostatky. Úročenie týchto zostatkov z eurobankoviek v obehu v rámci Eurosystému má priamy vplyv na príjem každého člena Eurosystému, a preto by sa malo riadiť týmto rozhodnutím. Príjem, ktorý vzniká ECB pri úročení jej pohľadávok v rámci Eurosystému voči národným centrálnym bankám v súvislosti s jej podielom z eurobankoviek v obehu, by mal byť v zásade rozdelený medzi národné centrálne banky v súlade s rozhodnutím ECB/2014/57 (6) v pomere k ich podielom v kľúči upísaného základného imania v tom istom finančnom roku, v ktorom vzniká.

               (8)

               Čistý zostatok pohľadávok a záväzkov z eurobankoviek v obehu v rámci Eurosystému by mal byť úročený uplatňovaním objektívneho kritéria vymedzujúceho cenu peňazí. V tejto súvislosti sa sadzba hlavných refinančných operácií používaná Eurosystémom v jeho tendroch na hlavné refinančné operácie považuje za primeranú.

               (9)

               Čisté záväzky z eurobankoviek v obehu v rámci Eurosystému by mali byť zahrnuté do záväzkového základu na účely výpočtu menových príjmov národných centrálných bánk podľa článku 32.2 štatútu ESCB, keďže zodpovedajú bankovkám v obehu. Vyrovnanie úroku zo zostatkov eurobankoviek v obehu v rámci Eurosystému bude mať preto za následok rozdelenie značnej čiastky menových príjmov Eurosystému medzi národné centrálne banky v pomere k ich splateným podielom na základnom imaní ECB. Tieto zostatky v rámci Eurosystému by sa mali upraviť tak, aby umožňovali postupné prispôsobovanie súvah a výkazov ziskov a strát národných centrálnych bánk. Úpravy by mali byť založené na hodnote bankoviek v obehu každej NCB počas obdobia predchádzajúceho zavedeniu eurobankoviek. Tieto úpravy by sa mali každoročne upravovať v súlade so stanoveným vzorcom počas ďalšieho obdobia trvajúceho najviac päť rokov.

               (10)

               Úpravy zostatkov eurobankoviek v obehu v rámci Eurosystému boli vypočítané tak, aby vyrovnávali akékoľvek významné zmeny v príjmových pozíciách národných centrálnych bánk v dôsledku zavedenia eurobankoviek a následného rozdeľovania menových príjmov.

               (11)

               Všeobecné pravidlá ustanovené v článku 32 štatútu ESCB platia aj na príjem z odpisov eurobankoviek, ktoré boli stiahnuté z obehu.

               (12)

               Článok 32.5 štatútu ESCB ustanovuje, že celkový menový príjem národných centrálnych bánk sa rozdelí medzi národné centrálne banky v pomere, ktorý zodpovedá ich splateným podielom na základnom imaní ECB. Podľa článku 32.7 štatútu ESCB je Rada guvernérov oprávnená prijať všetky ďalšie opatrenia potrebné na uplatňovanie článku 32. To zahŕňa oprávnenie zobrať pri rozhodovaní o rozdeľovaní príjmov z odpisov eurobankoviek, ktoré boli stiahnuté z obehu, do úvahy ďalšie faktory. V tejto súvislosti je vzhľadom na zásady rovnakého zaobchádzania a spravodlivosti potrebné zobrať do úvahy časové obdobie, počas ktorého boli eurobankovky stiahnuté z obehu vydávané. Kľúč na rozdeľovanie tohto osobitného príjmu musí teda odrážať tak príslušný podiel na základnom imaní ECB, ako aj dĺžku obdobia vydávania.

               (13)

               Sťahovanie eurobankoviek z obehu je potrebné upraviť v osobitných rozhodnutiach prijatých podľa článku 5 rozhodnutia ECB/2003/4 (7).

               (14)

               Nákupy podľa rozhodnutia ECB/2009/16 (8), rozhodnutia ECB/2011/17 (9) a rozhodnutia Európskej centrálnej banky (EÚ) 2015/774 (ECB/2015/10) (10), ktoré sa týka dlhových nástrojov vydaných ústrednými, regionálnymi a miestnymi vládami a uznanými agentúrami a náhradných dlhových nástrojov vydaných verejnými nefinančnými korporáciami, by sa mali považovať za vytvárajúce príjem vo výške referenčnej sadzby,

         PRIJALA TOTO ROZHODNUTIE:
   Článok 1
   Vymedzenie pojmov
   Na účely tohto rozhodnutia:

               a)

               „NCB“ sa rozumie národná centrálna banka členského štátu, ktorého menou je euro;

               b)

               „úverovou inštitúciou“ sa rozumie buď: a) úverová inštitúcia v zmysle článku 4 ods. 1 nariadenia Európskeho parlamentu a Rady (EÚ) č. 575/2013 (11), ktorá podlieha dohľadu vykonávanému príslušným orgánom, alebo: b) iná úverová inštitúcia v zmysle článku 123 ods. 2 Zmluvy, ktorá podlieha kontrole porovnateľnej s dohľadom vykonávaným príslušným orgánom;

               c)

               „záväzkovým základom“ sa rozumie výška oprávnených záväzkov v rámci súvahy každej NCB určená v súlade s prílohou I k tomuto rozhodnutiu;

               d)

               „dňom prechodu na hotovostné euro“ sa rozumie deň, ku ktorému sa eurobankovky a euromince stanú zákonným platidlom v členskom štáte, ktorého menou je euro;

               e)

               „rokom prechodu na hotovostné euro“ sa rozumie obdobie v dĺžke 12 mesiacov, ktoré začína dňom prechodu na hotovostné euro;

               f)

               „zostatkom eurobankoviek v obehu v rámci Eurosystému“ sa rozumejú pohľadávky a záväzky vznikajúce medzi NCB a ECB a medzi NCB a ostatnými národnými centrálnymi bankami v dôsledku uplatňovania článku 4 rozhodnutia ECB/2010/29;

               g)

               „kľúčom upísaného základného imania“ sa rozumejú podiely národných centrálnych bánk (vyjadrené v percentách) na upísanom základnom imaní ECB, ktoré pre národné centrálne banky vyplývajú z uplatňovania vážených podielov v kľúči podľa článku 29.1 štatútu ESCB, ktoré platia pre príslušný finančný rok;

               h)

               „eurobankovkami stiahnutými z obehu“ sa rozumie akýkoľvek typ alebo séria eurobankoviek, ktoré boli stiahnuté z obehu na základe rozhodnutia Rady guvernérov prijatého podľa článku 5 rozhodnutia ECB/2003/4;

               i)

               „obdobím vydávania“ sa vo vzťahu k typu alebo sérii eurobankoviek rozumie obdobie, ktoré sa začína dátumom, keď bolo prvé vydanie eurobankoviek daného typu alebo série zaznamenané v záväzkovom základe, a končí sa dátumom, keď bolo posledné vydanie eurobankoviek daného typu alebo série zaznamenané v záväzkovom základe;

               j)

               „referenčnou sadzbou“ sa rozumie najnovšia dostupná hraničná úroková sadzba používaná Eurosystémom v jeho tendroch na hlavné refinančné operácie na základe článku 6 usmernenia Európskej centrálnej banky (EÚ) 2015/510 (ECB/2014/60) (12). Pokiaľ sa v ten istý deň vykonáva viac ako jedna refinančná operácia na účely vyrovnania, používa sa jednoduchý priemer hraničných sadzieb paralelne vykonávaných operácií;

               k)

               „aktívami vedenými oddelene“ sa rozumie výška aktív držaných ako protipoložka k záväzkovému základu v rámci súvahy každej NCB a určených v súlade s prílohou II k tomuto rozhodnutiu;

               l)

               „referenčným obdobím“ sa rozumie obdobie v dĺžke 24 mesiacov, ktoré začína 30 mesiacov pred dňom prechodu na hotovostné euro;

               m)

               „denným referenčným výmenným kurzom“ sa rozumie denný referenčný výmenný kurz, ktorý je založený na pravidelnom dennom postupe zlaďovania medzi centrálnymi bankami v rámci Európskeho systému centrálnych bánk a mimo neho, ku ktorému zvyčajne dochádza o 14:15 hod. stredoeurópskeho času (13);

               n)

               pojmom „odpísať“ sa rozumie vyradenie eurobankoviek stiahnutých z obehu zo súvahovej položky „bankovky v obehu“;

               o)

               „kľúčom na vydávanie eurobankoviek“ sa rozumie priemerný kľúč upísaného základného imania počas obdobia vydávania typu alebo série eurobankoviek stiahnutých z obehu;

               p)

               „harmonizovanou súvahou“ (HS) sa rozumie harmonizovaná súvaha, tak ako je uvedená v prílohe VIII k usmerneniu Európskej centrálnej banky (EÚ) 2016/2249 (ECB/2016/34) (14).

         Článok 2
   Zostatok eurobankoviek v obehu v rámci Eurosystému
   1.   Zostatok eurobankoviek v obehu v rámci Eurosystému sa vypočítava každý mesiac a účtuje sa v účtovníctve ECB a národných centrálnych bánk v prvý pracovný deň mesiaca s dňom valuty k poslednému pracovnému dňu predchádzajúceho mesiaca.
   Ak členský štát prijme euro, výpočet zostatku eurobankoviek v obehu v rámci Eurosystému podľa prvého pododseku sa účtuje v účtovníctve ECB a národných centrálnych bánk s dňom valuty ku dňu prechodu na hotovostné euro.
   Zostatok eurobankoviek v obehu v rámci Eurosystému sa pre obdobie od 1. januára do 31. januára prvého roka, od ktorého sa uplatňuje každá úprava váženia podľa článku 29.3 štatútu ESCB, vypočítava na základe upraveného kľúča upísaného základného imania uplatneného na zostatky všetkých eurobankoviek v obehu k 31. decembru predchádzajúceho roka.
   2.   Zostatok eurobankoviek v obehu v rámci Eurosystému vrátane zostatkov, ktoré vyplývajú z uplatnenia článku 4 tohto rozhodnutia, sa úročí referenčnou sadzbou.
   3.   Úročenie uvedené v odseku 2 sa vyrovnáva prostredníctvom štvrťročných platieb v TARGET2.
   Článok 3
   Metóda merania menových príjmov
   1.   Výška menového príjmu každej NCB sa určuje meraním skutočného príjmu, ktorý sa odvodzuje od oddelene vedených aktív účtovaných v účtovníctve danej NCB. Výnimkou z uvedeného je, že:

               a)

               zlato sa nepovažuje za vytvárajúce príjem;

               b)

               za vytvárajúce menový príjem vo výške referenčnej sadzby by sa mali považovať:

                           i)

                           cenné papiere držané na účely menovej politiky podľa rozhodnutia ECB/2009/16;

                           ii)

                           cenné papiere držané na účely menovej politiky podľa rozhodnutia ECB/2011/17;

                           iii)

                           dlhové nástroje vydané centrálnymi, regionálnymi a miestnymi vládami a uznávanými agentúrami a náhradné dlhové nástroje vydané verejnými nefinančnými korporáciami držané na účely menovej politiky podľa rozhodnutia (EÚ) 2015/774 (ECB/2015/10).

         2.   Keď hodnota aktív NCB vedených oddelene presahuje alebo nedosahuje hodnotu svojho záväzkového základu, rozdiel sa vyrovnáva uplatnením referenčnej sadzby na výšku rozdielu.
   Článok 4
   Úprava zostatkov v rámci Eurosystému
   1.   Na účely výpočtu menového príjmu sa zostatok eurobankoviek v obehu v rámci Eurosystému pre každú NCB upravuje kompenzačnou čiastkou určenou v súlade s týmto vzorcom:

               C = (K – A) × S

         kde:

               C

               je kompenzačná čiastka,

               K

               je čiastka vyjadrená v eurách pre každú NCB, ktorá vyplýva z uplatňovania kľúča upísaného základného imania na priemernú hodnotu bankoviek v obehu počas referenčného obdobia, pričom hodnota bankoviek v obehu denominovaných v národnej mene členského štátu, ktorý prijme euro, sa prepočítava na euro denným referenčným výmenným kurzom počas referenčného obdobia,

               A

               je priemerná hodnota bankoviek v obehu počas referenčného obdobia vyjadrená v eurách pre každú NCB, ktorá sa prepočítava na euro denným referenčným výmenným kurzom počas referenčného obdobia,

               S

               je nasledovný koeficient pre každý finančný rok počnúc dňom prechodu na hotovostné euro:

                           Finančný rok

                           Koeficient

                           Rok prechodu na hotovostné euro

                           1

                           Rok prechodu na hotovostné euro plus jeden rok

                           0,8606735

                           Rok prechodu na hotovostné euro plus dva roky

                           0,7013472

                           Rok prechodu na hotovostné euro plus tri roky

                           0,5334835

                           Rok prechodu na hotovostné euro plus štyri roky

                           0,3598237

                           Rok prechodu na hotovostné euro plus päť rokov

                           0,1817225

         2.   Súčet kompenzačných čiastok národných centrálnych bánk sa rovná nule.
   3.   Kompenzačné čiastky sa vypočítavajú vždy, keď členský štát prijme euro, alebo keď sa zmení kľúč upísaného základného imania.
   4.   Keď NCB vstúpi do Eurosystému, jej kompenzačná čiastka sa rozdelí medzi ostatné národné centrálne banky pomerne k príslušným podielom ostatných národných centrálnych bánk v kľúči upísaného základného imania s opačným znamienkom (+/–) a je dodatočnou čiastkou ku kompenzačným čiastkam už platným pre ostatné národné centrálne banky.
   5.   Kompenzačné čiastky a účtovné položky na vyrovnanie uvedených kompenzačných čiastok sa účtujú na účty, ktoré jednotlivé NCB vedú oddelene pre transakcie v rámci Eurosystému, v účtovníctve každej NCB s dňom valuty ku dňu prechodu na hotovostné euro a s dňom valuty k rovnakému dňu každého nasledujúceho roku obdobia, v ktorom dochádza k úpravám. Účtovné položky na vyrovnanie kompenzačných čiastok sa neúročia.
   6.   Pri výskyte osobitných udalostí týkajúcich sa zmien v charakteristikách obehu bankoviek, ako sa stanovuje v prílohe III k tomuto rozhodnutiu, sa odchylne od odseku 1 zostatok eurobankoviek v obehu v rámci Eurosystému každej NCB upravuje v súlade s ustanoveniami stanovenými v uvedenej prílohe.
   7.   Úpravy zostatkov eurobankoviek v rámci Eurosystému stanovené v tomto článku sa prestávajú uplatňovať prvým dňom šiesteho roku nasledujúceho po roku prechodu na hotovostné euro.
   Článok 5
   Výpočet a rozdeľovanie menových príjmov
   1.   Výpočet menových príjmov každej NCB uskutočňuje ECB každý deň. Výpočet sa vykonáva s použitím účtovných údajov, ktoré národné centrálne banky oznamujú ECB. ECB informuje národné centrálne banky o súhrnných čiastkach štvrťročne.
   2.   Výška menového príjmu každej NCB sa upraví o čiastku rovnajúcu sa úrokom, ktoré vznikajú, sú platené alebo prijaté za záväzky zahrnuté do záväzkového základu a v súlade s rozhodnutím Rady guvernérov podľa článku 32.4 druhý pododsek štatútu ESCB.
   3.   Rozdeľovanie súhrnu menových príjmov každej NCB v pomere ku kľúču upísaného základného imania sa uskutočňuje na konci každého finančného roka.
   Článok 6
   Výpočet a rozdeľovanie príjmov z odpisov eurobankoviek
   1.   Eurobankovky stiahnuté z obehu zostávajú súčasťou záväzkového základu, kým sa nevymenia alebo neodpíšu, podľa toho, ktorá udalosť nastane skôr.
   2.   Rada guvernérov môže rozhodnúť o odpísaní eurobankoviek stiahnutých z obehu, pričom určí dátum odpisu a celkovú výšku rezerv, ktorá sa má vytvoriť pre tie eurobankovky stiahnuté z obehu, pri ktorých sa naďalej očakáva, že budú vymenené.
   3.   Eurobankovky stiahnuté z obehu sa odpisujú takto:

               a)

               V deň odpisu sa súvahové položky ECB a národných centrálnych bánk „bankovky v obehu“ znížia o celkovú hodnotu eurobankoviek stiahnutých z obehu, ktoré sú naďalej v obehu. Na tento účel sa skutočná hodnota eurobankoviek stiahnutých z obehu, ktoré boli dané do obehu, upraví na ich pomerné hodnoty vypočítané v súlade s kľúčom na vydávanie eurobankoviek a medzi ECB a národnými centrálnymi bankami sa vyrovnajú rozdiely.

               b)

               Upravená hodnota eurobankoviek stiahnutých z obehu sa odpíše zo súvahovej položky „bankovky v obehu“ a prevedie sa do výkazov ziskov a strát národných centrálnych bánk.

               c)

               Každá NCB vytvorí rezervy pre eurobankovky stiahnuté z obehu, pri ktorých sa naďalej očakáva, že budú vymenené. Výška rezerv sa rovná podielu príslušnej národnej centrálnej banky na celkovej výške rezerv, vypočítanému s použitím kľúča na vydávanie eurobankoviek.

         4.   Eurobankovky stiahnuté z obehu, ktoré sa vymieňajú po dni odpisu, sa účtujú v účtovníctve NCB, ktorá ich prijala. Prísun eurobankoviek stiahnutých z obehu sa prerozdelí medzi národné centrálne banky aspoň raz za rok s použitím kľúča na vydávanie eurobankoviek a rozdiely medzi nimi sa vyrovnajú. Každá NCB započíta pomernú hodnotu voči jej rezervám alebo, ak prísun prevýši rezervy, účtuje zodpovedajúci výdavok do jej výkazu ziskov a strát.
   5.   Rada guvernérov každoročne prehodnotí celkovú výšku rezerv.
   Článok 7
   Zrušovacie ustanovenie
   1.   Rozhodnutie ECB/2010/23 sa týmto zrušuje.
   2.   Odkazy na zrušené rozhodnutie sa považujú za odkazy na toto rozhodnutie.
   Článok 8
   Nadobudnutie účinnosti
   Toto rozhodnutie nadobúda účinnosť 31. decembra 2016.

      Vo Frankfurte nad Mohanom 3. novembra 2016

            Prezident ECB

         Mario DRAGHI

      (1)  Rozhodnutie ECB/2010/23 z 25. novembra 2010 o rozdeľovaní menových príjmov národných centrálnych bánk členských štátov, ktorých menou je euro (Ú. v. EÚ L 35, 9.2.2011, s. 17).

      (2)  Pozri prílohu IV.

      (3)  Nariadenie Rady (ES) č. 974/98 z 3. mája 1998 o zavedení eura (Ú. v. ES L 139, 11.5.1998, s. 1).

      (4)  Usmernenie ECB/2006/9 z 14. júla 2006 o niektorých prípravách na prechod na hotovostné euro a o predzásobovaní a druhotnom predzásobovaní eurobankovkami a euromincami mimo eurozóny (Ú. v. EÚ L 207, 28.7.2006, s. 39).

      (5)  Rozhodnutie ECB/2010/29 z 13. decembra 2010 o vydávaní eurobankoviek (Ú. v. EÚ L 35, 9.2.2011, s. 26).

      (6)  Rozhodnutie ECB/2014/57 z 15. decembra 2014 o dočasnom rozdeľovaní príjmu Európskej centrálnej banky (Ú. v. EÚ L 53, 25.2.2015, s. 24).

      (7)  Rozhodnutie ECB/2003/4 z 20. marca 2003 o nominálnych hodnotách, špecifikáciách, reprodukcii, výmene a sťahovaní eurobankoviek z obehu (Ú. v. EÚ L 78, 25.3.2003, s. 16).

      (8)  Rozhodnutie ECB/2009/16 z 2. júla 2009 o vykonávaní programu nákupu krytých dlhopisov (Ú. v. EÚ L 175, 4.7.2009, s. 18).

      (9)  Rozhodnutie ECB/2011/17 z 3. novembra 2011 o vykonávaní druhého programu nákupu krytých dlhopisov (Ú. v. EÚ L 297, 16.11.2011, s. 70).

      (10)  Rozhodnutie Európskej centrálnej banky (EÚ) 2015/774 zo 4. marca 2015 o programe nákupu aktív verejného sektora na sekundárnom trhu (ECB/2015/10) (Ú. v. EÚ L 121, 14.5.2015, s. 20).

      (11)  Nariadenie Európskeho parlamentu a Rady (EÚ) č. 575/2013 zo 26. júna 2013 o prudenciálnych požiadavkách na úverové inštitúcie a investičné spoločnosti a o zmene nariadenia (EÚ) č. 648/2012 (Ú. v. EÚ L 176, 27.6.2013, s. 1).

      (12)  Usmernenie Európskej centrálnej banky (EÚ) 2015/510 z 19. decembra 2014 o vykonávaní rámca menovej politiky Eurosystému (usmernenie o všeobecnej dokumentácii) (ECB/2014/60) (Ú. v. EÚ L 91, 2.4.2015, s. 3).

      (13)  Stredoeurópsky čas zohľadňuje prechod na letný stredoeurópsky čas.

      (14)  Usmernenie Európskej centrálnej banky (EÚ) 2016/2249 z 3. novembra 2016 o právnom rámci pre účtovníctvo a finančné výkazníctvo v Európskom systéme centrálnych bánk (ECB/2016/34) (pozri stranu 37 tohto úradného vestníka).

      PRÍLOHA I

         ZLOŽENIE ZÁVÄZKOVÉHO ZÁKLADU

                  A.

                  Záväzkový základ zahŕňa výlučne:

                              1.

                              Bankovky v obehu
                              Na účely tejto prílohy v roku prechodu na hotovostné euro pre každú národnú centrálnu banku (NCB), ktorá vstupuje do Eurosystému, „bankovky v obehu“:

                                          a)

                                          zahŕňajú bankovky vydané NCB a denominované v jej národnej menovej jednotke a

                                          b)

                                          musia sa znížiť o hodnotu neúročených pôžičiek týkajúcich sa predzásobených eurobankoviek, ktoré ešte neboli zaúčtované na ťarchu [časť položky 6 aktív harmonizovanej súvahy (HS)].

                                    Po príslušnom roku prechodu na hotovostné euro „bankovky v obehu“ pre každú NCB znamenajú bankovky denominované v eurách bez akýchkoľvek ďalších bankoviek.
                              Ak je dňom prechodu na hotovostné euro deň, v ktorý je TARGET2 zatvorený, záväzok NCB, ktorý vyplýva z eurobankoviek, ktoré boli predzásobené podľa usmernenia ECB/2006/9 a dostali sa do obehu pred dňom prechodu na hotovostné euro, je súčasťou záväzkového základu (ako časť korešpondenčných účtov v položke pasív 10.4 HS), kým sa tento záväzok nestane súčasťou záväzkov v rámci Eurosystému vyplývajúcich z transakcií TARGET2.

                              2.

                              Záväzky voči úverovým inštitúciám eurozóny súvisiace s operáciami menovej politiky v eurách vrátane:

                                          a)

                                          bežných účtov vrátane povinných minimálnych rezerv na základe článku 19.1 štatútu ESCB (položka pasív 2.1 HS);

                                          b)

                                          sumy na vkladoch na základe jednodňových sterilizačných obchodov Eurosystému (položka pasív 2.2 HS);

                                          c)

                                          termínované vklady (položka pasív 2.3 HS);

                                          d)

                                          záväzky vyplývajúce z reverzných dolaďovacích obchodov (položka pasív 2.4 HS);

                                          e)

                                          vklady súvisiace s výzvami na dodatočné vyrovnanie (položka pasív 2.5 HS).

                              3.

                              Záväzky z vkladov voči zmluvným stranám Eurosystému, ktoré zlyhali, pričom tieto záväzky boli preklasifikované z položky pasív 2.1 HS.

                              4.

                              Záväzky národných centrálnych bánk v rámci Eurosystému, ktoré vyplývajú z emisie dlhových certifikátov ECB podľa článku 13 usmernenia (EÚ) 2015/510 (ECB/2014/60) (položka pasív 10.2 HS).

                              5.

                              Čisté záväzky v rámci Eurosystému z eurobankoviek v obehu vrátane záväzkov vyplývajúcich z uplatňovania článku 4 tohto rozhodnutia (časť položky pasív 10.3 HS).

                              6.

                              Čisté záväzky v rámci Eurosystému, ktoré vyplývajú z transakcií TARGET2, úročené referenčnou sadzbou (časť položky pasív 10.4 HS).

                              7.

                              Vzniknutý úrok z menovopolitických záväzkov, ktorých splatnosť je aspoň jeden rok, zaúčtovaný každou NCB na konci každého štvrťroka (časť položky pasív 12.2 HS).

                              8.

                              Pasíva voči ECB kryjúce pohľadávku, ktorá súvisí so swapovými zmluvami medzi ECB a centrálnou bankou mimo Eurosystému, ktoré vytvárajú čistý príjem pre Eurosystém (časť podsúvahových pasív).

                  B.

                  Výška záväzkového základu každej NCB sa vypočítava v súlade s harmonizovanými účtovnými zásadami a pravidlami ustanovenými v usmernení (EÚ) 2016/2249 (ECB/2016/34).

      PRÍLOHA II

         AKTÍVA VEDENÉ ODDELENE

                  A.

                  Aktíva vedené oddelene zahŕňajú výlučne:

                              1.

                              úvery poskytnuté úverovým inštitúciám eurozóny v súvislosti s operáciami menovej politiky v eurách [položka aktív 5 harmonizovanej súvahy (HS)];

                              2.

                              cenné papiere držané na účely menovej politiky (časť položky aktív 7.1. HS);

                              3.

                              pohľadávky v rámci Eurosystému z prevodu iných devízových rezerv ako zlato do ECB na základe článku 30 štatútu ESCB (časť položky aktív 9.2 HS);

                              4.

                              čisté pohľadávky v rámci Eurosystému z eurobankoviek v obehu vrátane pohľadávok vyplývajúcich z uplatňovania článku 4 tohto rozhodnutia (časť položky aktív 9.4 HS);

                              5.

                              čisté pohľadávky v rámci Eurosystému, ktoré vyplývajú z transakcií TARGET2, úročené referenčnou sadzbou (časť položky aktív 9.5 HS);

                              6.

                              zlato vrátane pohľadávok v zlate prevedených do ECB v množstve dovoľujúcom každej NCB viesť oddelene časť svojho zlata, ktorá zodpovedá uplatňovaniu jej podielu v kľúči upísaného základného imania k celkovému množstvu zlata vedenému oddelene všetkými národnými centrálnymi bankami (položka aktív 1 a časť položky aktív 9.2 HS);
                              Na účely tohto rozhodnutia sa zlato oceňuje na základe ceny zlata v eurách za rýdzu uncu k 31. decembru 2002;

                              7.

                              pohľadávky z eurobankoviek, ktoré boli predzásobené podľa usmernenia ECB/2006/9 a ktoré sa potom dostali do obehu predo dňom prechodu na hotovostné euro (časť položky aktív 4.1 HS do dňa prechodu na hotovostné euro a potom časť korešpondenčných účtov v položke aktív 9.5 HS), ale len kým sa tieto pohľadávky nestanú súčasťou pohľadávok v rámci Eurosystému vyplývajúcich z transakcií TARGET2;

                              8.

                              neuhradené pohľadávky vyplývajúce zo zlyhania zmluvných strán Eurosystému v súvislosti s úverovými operáciami Eurosystému a/alebo finančné aktíva alebo pohľadávky voči tretím osobám privlastnené a/alebo nadobudnuté v súvislosti s uplatnením zábezpeky poskytnutej zmluvnými stranami Eurosystému, ktoré zlyhali, v súvislosti s úverovými operáciami Eurosystému, ktoré boli preklasifikované z položky aktív 5 HS (časť položky aktív 11.6 HS);

                              9.

                              vzniknutý úrok z menovopolitických aktív, ktorých splatnosť je aspoň jeden rok, zaúčtovaný každou NCB na konci štvrťroka (časť položky aktív 11.5 HS);

                              10.

                              pohľadávky voči zmluvným stranám eurozóny, ktoré súvisia so swapovými zmluvami medzi ECB a centrálnou bankou mimo Eurosystému, ktoré vytvárajú čistý príjem pre Eurosystém (časť položky 3.1 aktív HS).

                  B.

                  Hodnota aktív vedených oddelene v každej NCB sa vypočítava v súlade s harmonizovanými účtovnými zásadami a pravidlami ustanovenými v usmernení (EÚ) 2016/2249 (ECB/2016/34).

      PRÍLOHA III
      A.   Prvá príležitostná úprava

      Ak priemerná celková hodnota bankoviek v obehu v roku prechodu na hotovostné euro je nižšia ako priemerná celková hodnota bankoviek v obehu vyjadrená v eurách počas referenčného obdobia (vrátane bankoviek denominovaných v národnej mene členského štátu, ktorý prijal euro, a prepočítavaných na euro denným referenčným výmenným kurzom počas referenčného obdobia), koeficient „S“ uplatňovaný v roku prechodu na hotovostné euro v súlade s článkom 4 ods. 1 sa zníži s retroaktívnym účinkom v rovnakom pomere, v akom sa zníži celkový priemer bankoviek v obehu.
      Výsledkom zníženia nesmie byť zníženie koeficientu pod 0,8606735. Ak sa uplatňuje táto výnimka, musí sa jedna štvrtina výsledného zníženia kompenzačných čiastok národných centrálnych bánk („C“) uplatňovaných v roku prechodu na hotovostné euro pripočítať ku každej kompenzačnej čiastke NCB uplatňovanej v druhom až piatom roku nasledujúcom po roku prechodu na hotovostné euro na základe článku 4 ods. 1
      B.   Druhá príležitostná úprava

      Ak tie národné centrálne banky, pre ktoré je kompenzačná čiastka uvedená v článku 4 ods. 1 kladným číslom, platia čistý úrok zo zostatku z bankoviek v obehu v rámci Eurosystému, ktorý po pripočítaní k položke „čistý výsledok združovania menového príjmu“ v ich výkaze ziskov a strát na konci roka dáva čistý výdavok, koeficient „S“ uplatňovaný v roku prechodu na hotovostné euro sa v súlade s článkom 4 ods. 1 zníži v rozsahu potrebnom na odstránenie tejto podmienky.
      Výsledkom zníženia nesmie byť zníženie koeficientu pod 0,8606735. Ak sa uplatňuje táto výnimka, musí sa jedna štvrtina výsledného zníženia kompenzačných čiastok národných centrálnych bánk („C“) uplatňovaných v roku prechodu na hotovostné euro prirátať ku každej kompenzačnej čiastke NCB uplatňovanej v druhom až piatom roku nasledujúcom po roku prechodu na hotovostné euro na základe článku 4 ods. 1

      PRÍLOHA IV

         ZRUŠENÉ ROZHODNUTIE SO ZOZNAMOM NESKORŠÍCH ZMIEN

                  Rozhodnutie ECB/2010/23

                     Ú. v. EÚ L 35, 9.2.2011, s. 17.

                  Rozhodnutie ECB/2011/18

                     Ú. v. EÚ L 319, 2.12.2011, s. 116.

                  Rozhodnutie ECB/2014/24

                     Ú. v. EÚ L 117, 7.6.2014, s. 168.

                  Rozhodnutie ECB/2014/56

                     Ú. v. EÚ L 53, 25.2.2015, s. 21.

                  Rozhodnutie ECB/2015/37

                     Ú. v. EÚ L 313, 28.11.2015, s. 42.


title: 2012/584/EÚ: Rozhodnutie Európskeho parlamentu z  10. mája 2012 o absolutóriu za plnenie rozpočtu Európskej železničnej agentúry za rozpočtový rok 2010

text:
               17.10.2012

               SK

               Úradný vestník Európskej únie

               L 286/229

         ROZHODNUTIE EURÓPSKEHO PARLAMENTU
   z 10. mája 2012
   o absolutóriu za plnenie rozpočtu Európskej železničnej agentúry za rozpočtový rok 2010
   (2012/584/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej železničnej agentúry za rozpočtový rok 2010,

               —

               so zreteľom na správu Dvora audítorov o overení ročnej účtovnej závierky Európskej železničnej agentúry za rozpočtový rok 2010 spolu s odpoveďami agentúry (1),

               —

               so zreteľom na odporúčanie Rady z 21. februára 2012 (06083/2012 – C7-0051/2012),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (ES) č. 881/2004 z 29. apríla 2004, ktorým sa ustanovuje Európska železničná agentúra (3), a najmä na jeho článok 39,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre dopravu a cestovný ruch (A7-0118/2012),

               1.

               udeľuje výkonnému riaditeľovi Európskej železničnej agentúry absolutórium za plnenie rozpočtu agentúry za rozpočtový rok 2010;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi Európskej železničnej agentúry, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 366, 15.12.2011, s. 100.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 164, 30.4.2004, s. 1.

      (4)  Ú. v. ES L 357, 31.12.2002, s. 72.
   PRÍLOHA

      ODPORÚČANIA EURÓPSKEHO PARLAMENTU ZA OSTATNÉ ROKY

               Európska železničná agentúra

               2006

               2007

               2008

               2009

               Výkonnosť

               agentúra vykonáva svoju činnosť na dvoch miestach, čím jej vznikajú dodatočné náklady: agentúra doteraz nenašla spôsoby na vykompenzovanie nákladov spojených s jej povinnosťou mať sídla v dvoch mestách.

                           —

                           nebola dôsledne dodržaná zásada riadneho finančného hospodárenia: prognózy agentúry týkajúce sa hotovosti neboli riadne pripravené,

                           —

                           agentúra vykonáva svoju činnosť na dvoch miestach, čím jej vznikajú dodatočné náklady (priame miesta: 450 000 EUR).

                           —

                           vyzýva agentúru, aby navrhla diachrónnu analýzu činností, ktoré vykonala v tomto a predchádzajúcich rokoch,

                           —

                           vyzýva agentúru, aby si stanovila ciele SMART a ukazovatele RACER a aby zaviedla Ganttov diagram → na podporu prístupu orientovaného na výsledky,

                           —

                           neefektívnosť je spôsobená skutočnosťou, že existujú dve sídla jednej agentúry,

                           —

                           agentúra vykonáva svoju činnosť na dvoch miestach, čím jej vznikajú dodatočné náklady.

                           —

                           využívanie dvoch sídel so sebou prináša dodatočné náklady pre agentúru,

                           —

                           vyzýva agentúru, aby uviedla porovnanie činností uskutočnených v priebehu roka, za ktorý sa udeľuje absolutórium, a činností uskutočnených v predchádzajúcom rozpočtovom roku.

               Prenos rozpočtových prostriedkov

               zásada ročnej platnosti rozpočtu nebola dôsledne dodržaná: agentúra čerpala 72 % svojich viazaných rozpočtových prostriedkov. Úroveň prenosu administratívnych výdavkov bola 37,5 % a prevádzkových výdavkov 85 %.

                           —

                           agentúra mala problémy pri plánovaní svojich činností a ich zahrnutí do rozpočtu: viac než 35 % konečných rozpočtových prostriedkov na rok 2007 nebolo počas tohto roku využitých,

                           —

                           vyzýva agentúru, aby sa usilovala o zvýšenie miery plnenia rozpočtu.

               agentúra mala problémy pri plánovaní svojich činností a ich zahrnutí do rozpočtu.

                           —

                           agentúra sa nezaoberala problémom prenosu rozpočtových prostriedkov z jedného roku do druhého. Prenos 41 % rozpočtových prostriedkov hlavy II predstavuje vážne porušenie zásady ročnej platnosti rozpočtu,

                           —

                           požaduje, aby bola k rozpočtu každoročne pripojená správa o nevyčerpaných rozpočtových prostriedkoch prenesených z predchádzajúcich rokov,

                           —

                           Dvor audítorov upozornil na rušenia a oneskorenia v postupoch verejného obstarávania, opakujúce sa oneskorenia v uhrádzaní platieb a výrazné zmeny pracovného programu počas roka.

               Postupy verejného obstarávania

               agentúra musí začať postupy verejného obstarávania v oblastiach, na ktoré sa v súčasnosti vzťahujú zmluvy, ktoré neboli predmetom riadneho postupu.

                           —

                           otázky transparentnosti na úrovni podmienok účasti a na úrovni kritérií na vyhodnotenie ponúk: použitie rokovacieho konania nebolo odôvodnené,

                           —

                           pripomína potrebu lepšieho riadenia verejného obstarávania.

               otázky transparentnosti na úrovni podmienok účasti a na úrovni kritérií na vyhodnotenie ponúk.

               nevzťahuje sa

               Ľudské zdroje

               nevzťahuje sa

               nevzťahuje sa

               nevzťahuje sa

                           —

                           vyzýva agentúru, aby vo svojom pracovnom programe a výročnej správe o činnosti lepšie zohľadňovala plánované prideľovanie ľudských zdrojov,

                           —

                           vyjadruje znepokojenie nad skutočnosťou, že sa so spätnou platnosťou nedodržiava služobný poriadok a jeho vykonávacie predpisy,

                           —

                           naliehavo vyzýva agentúru, aby vytvorila konsolidovaný postup prijímania zamestnancov, ktorý sa použije ako manuál pre všetkých pracovníkov zapojených do prijímania nových zamestnancov.

               Vnútorný audit

               objavili sa nedostatky v systéme vnútornej kontroly: agentúra neprijala vykonávacie predpisy k svojmu nariadeniu o rozpočtových pravidlách.

               agentúra striktne nedodržiava služobný poriadok.

               vyzýva agentúru, aby prijala opatrenia na splnenie 4 z 36 odporúčaní IAS → t. j. zavedenie niektorých vnútorných kontrolných noriem pre bankové podpisy, oddelenie funkcií, citlivé pracovné miesta a zachovanie delegovaných právomocí.

               uznáva, že je ešte potrebné uplatniť 6 z 10 odporúčaní IAS o riadení ľudských zdrojov.

          ---documentbreak---

               17.10.2012

               SK

               Úradný vestník Európskej únie

               L 286/230

         UZNESENIE EURÓPSKEHO PARLAMENTU
   z 10. mája 2012
   s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskej železničnej agentúry za rozpočtový rok 2010
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej železničnej agentúry za rozpočtový rok 2010,

               —

               so zreteľom na správu Dvora audítorov o overení ročnej účtovnej závierky Európskej železničnej agentúry za rozpočtový rok 2010 spolu s odpoveďami agentúry (1),

               —

               so zreteľom na odporúčanie Rady z 21. februára 2012 (06083/2012 – C7-0051/2012),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (ES) č. 881/2004 z 29. apríla 2004, ktorým sa ustanovuje Európska železničná agentúra (3), a najmä na jeho článok 39,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre dopravu a cestovný ruch (A7-0118/2012),

               A.

               keďže Dvor audítorov vyhlásil, že získal primeranú istotu o tom, že účtovná závierka za rozpočtový rok 2010 je spoľahlivá a že príslušné transakcie sú zákonné a správne;

               B.

               keďže 10. mája 2011 udelil Európsky parlament výkonnému riaditeľovi Európskej železničnej agentúry absolutórium za plnenie rozpočtu agentúry za rozpočtový rok 2009 (5) a vo svojom uznesení, ktoré bolo prílohou k rozhodnutiu o absolutóriu, okrem iného:

                           —

                           vyzval agentúru, aby sa zaoberala problémom prenosu rozpočtových prostriedkov z jedného roku do druhého; domnieva sa, že prenos 41 % rozpočtových prostriedkov hlavy II predstavuje vážne porušenie zásady ročnej platnosti rozpočtu,

                           —

                           konštatoval, že Dvor audítorov upozornil na rušenia a oneskorenia v postupoch verejného obstarávania, opakujúce sa oneskorenia v uhrádzaní platieb a výrazné zmeny pracovného programu počas roka,

                           —

                           naliehavo vyzval agentúru, aby vytvorila konsolidovaný postup prijímania zamestnancov, ktorý sa použije ako manuál pre všetkých zamestnancov, ktorí sú zapojení do prijímania nových zamestnancov;

               C.

               keďže celkový rozpočet agentúry na rok 2010 bol 24 147 240 EUR, čo je v porovnaní s rokom 2009 zvýšenie o 14,9 %; keďže počiatočný príspevok Únie do rozpočtu agentúry na rok 2010 bol vo výške 23 260 000 EUR, čo v porovnaní so sumou 16 060 000 EUR v roku 2009 predstavuje nárast o 44,83 %;

      Rozpočtové a finančné hospodárenie

               1.

               pripomína, že počiatočný príspevok Únie pre agentúru na rok 2010 predstavoval 23 260 000 EUR; konštatuje však, že k tejto sume sa pripočítala suma 214 000 EUR pochádzajúca z vrátenia prebytku, čoho výsledkom je celkový príspevok Únie na rok 2010 vo výške 23 474 000 EUR;

               2.

               na základe výročnej správy o činnosti agentúry konštatuje, že 99 % rozpočtových prostriedkov bolo zaviazaných a 77 % bolo použitých na platby; konštatuje najmä, že:

                           —

                           v hlave I dosahoval celkový objem viazaných rozpočtových prostriedkov 14 507 149 EUR, z ktorých 99 % bolo použitých na realizáciu platieb, zatiaľ čo z rozpočtových prostriedkov prenesených do roku 2010 bolo 77 % použitých na realizáciu platieb,

                           —

                           v hlave II bolo takmer 100 % viazaných rozpočtových prostriedkov, pričom 62 % bolo použitých na realizáciu platieb, zatiaľ čo z rozpočtových prostriedkov prenesených do roku 2010 bolo 92 % použitých na realizáciu platieb,

                           —

                           v hlave III bolo takmer 100 % viazaných rozpočtových prostriedkov, z ktorých bolo 62 % použitých na platby, zatiaľ čo z rozpočtových prostriedkov prenesených do roku 2010 bolo 95 % využitých na realizáciu platieb;

                     oceňuje skutočnosť, že agentúra poskytuje informácie o použití rozpočtových prostriedkov prenesených z roku 2009 do roku 2010;

               3.

               domnieva sa, že je mimoriadne dôležité optimalizovať využívanie rozpočtových zdrojov v čase finančnej krízy a naliehavo žiada Komisiu a agentúru, aby analyzovali a stanovili skutočné rozpočtové potreby, aby bola agentúra schopná vykonávať všetky úlohy, ktorými je poverená;

      Presuny

               4.

               na základe správy agentúry o rozpočtovom a finančnom hospodárení berie na vedomie informáciu, že v decembri 2009 si agentúra uvedomila, že kapitola 11 (Výdavky na zamestnancov) nebola v rozpočte na rok 2010 správne naplánovaná, pretože hlava I bola podhodnotená približne o 1 500 000 EUR; z informácií agentúry vyvodzuje, že táto situácia bola spôsobená:

                           —

                           systémovo chybným výpočtom prognóz výdavkov na zamestnancov, keďže výpočet prognóz vychádzal z tabuľky základných platov z roku 2007, a teda v ňom chýbali tri ročné indexácie,

                           —

                           zvýšením počtu zmluvných zamestnancov vyplývajúcim zo zníženia počtu nových stálych pracovných miest, ktoré agentúra požadovala;

               5.

               berie na vedomie rozhodnutie agentúry, že presunie sumu 500 000 EUR z hlavy II do hlavy I a sumu 500 000 EUR z hlavy III do hlavy I; na základe informácií agentúry poznamenáva, že toto rozhodnutie schválila správna rada a Komisia;

               6.

               ďalej konštatuje, že na pokrytie zostávajúcej medzery agentúra prijala dodatočné opatrenia s cieľom znížiť výdavky v hlave I; na základe informácií agentúry poznamenáva, že tieto opatrenia umožnili usporiť ďalších takmer 300 000 EUR; berie na vedomie, že táto suma bola presunutá späť do hlavy II;

               7.

               vyjadruje poľutovanie nad chybami v rozpočtových prognózach, ktoré viedli k zrušeniu alebo oneskoreniu niektorých investícií; naliehavo vyzýva agentúru, aby bezodkladne informovala orgán udeľujúci absolutórium o opatreniach prijatých na zabezpečenie lepších prognóz výdavkov;

               8.

               vyjadruje znepokojenie nad tým, že Dvor audítorov vo svojej správe o účtovnej závierke agentúry za rozpočtový rok 2010 túto situáciu neuviedol; vyzýva Dvor audítorov, aby orgánu udeľujúcemu absolutórium vysvetlil toto vynechanie informácie;

      Prenos rozpočtových prostriedkov

               9.

               berie na vedomie informácie Dvora audítorov, že rozpočtové prostriedky prenesené do roku 2011 boli vo výške 5 500 000 EUR, z ktorých sa 4 300 000 EUR (78 %) týka tovaru a služieb, ktoré mali byť poskytnuté v roku 2011;

               10.

               pripomína, že agentúra už v rozpočtových rokoch 2008 a 2009 preniesla významnú sumu rozpočtových prostriedkov do rozpočtového roku 2010; domnieva sa, že tieto vážne porušenia zásady ročnej platnosti rozpočtu už v budúcnosti nemožno akceptovať a že udelenie absolutória bude pri najbližšej príležitosti zamietnuté v prípade, že dôjde k ďalšiemu porušeniu tejto rozpočtovej zásady; vyzýva agentúru, aby bezodkladne prijala opatrenia na nápravu tejto situácie;

               11.

               zastáva názor, že agentúra sa dostatočne nezaoberala problémom prenosu rozpočtových prostriedkov z jedného roku do druhého; pripomína význam zásady ročnej platnosti rozpočtu; vyzýva agentúru, aby informovala orgán udeľujúci absolutórium o opatreniach prijatých na zlepšenie plnenia ročného rozpočtu a zníženie objemu prenesených rozpočtových prostriedkov;

               12.

               berie však na vedomie odpoveď agentúry, v ktorej uvádza, že analyzuje možnosť uzatvárať rámcové zmluvy v prípade štúdií oveľa skôr po prijatí rozpočtu; poznamenáva tiež, že agentúra sa na roky 2011 a 2012 zaviazala prehodnotiť svoje rozpočtové prognózy, aby ich lepšie prispôsobila svojim skutočným potrebám a aby dosiahla optimálne využívanie svojich rozpočtových prostriedkov;

               13.

               vyzýva agentúru, aby informovala orgán udeľujúci absolutórium, keď bude pripravená správa o nevyčerpaných rozpočtových prostriedkoch prenesených z predchádzajúcich rokov, ktorá má byť pripojená ku každoročnému rozpočtu; pripomína agentúre, že táto požiadavka bola vznesená už počas predchádzajúceho postupu udeľovania absolutória;

      Verejné obstarávanie

               14.

               berie na vedomie, že agentúra v ročnom pracovnom programe zavedie v záujme zjednodušenia ročného plánovania verejného obstarávania systém ABAC Contract s cieľom podporiť decentralizovanú správu zmlúv;

               15.

               poznamenáva, že podľa výročnej správy o činnosti agentúry bolo v roku 2010 začatých 21 postupov verejného obstarávania (rokovacích konaní a verejných súťaží) a 12 ich bolo dokončených v roku 2010;

      Účtovný systém

               16.

               na základe výročnej správy o činnosti agentúry poznamenáva, že agentúra aktualizovala svoj manuál pre finančné postupy v súlade s modulmi ABAC Workflow a ABAC Assets;

               17.

               víta skutočnosť, že agentúra od 1. septembra 2010 využíva centralizovaný systém registrácie prichádzajúcich faktúr; zdôrazňuje, že toto opatrenie je potrebné na zabezpečenie včasného zaznamenávania všetkých faktúr a pomáha predchádzať oneskoreniam pri spracúvaní platieb;

      Ľudské zdroje

               18.

               na základe správy agentúry o rozpočtovom a finančnom hospodárení berie na vedomie informáciu, že 31. decembra 2010 agentúra zamestnávala 133 dočasných zamestnancov a 9 zmluvných zamestnancov, ďalej berie na vedomie, že stále prebiehajú postupy prijímania zamestnancov s cieľom dosiahnuť počet 139 dočasných zamestnancov uvedených v pláne pracovných miest na rok 2010 a následne počet 144 dočasných zamestnancov plánovaných na rok 2011;

               19.

               na základe správy o rozpočtovom a finančnom hospodárení konštatuje, že agentúra mala v roku 2010 šesť vyslaných národných expertov;

               20.

               berie na vedomie informáciu agentúry, že vypracovala konsolidovaný manuál obsahujúci rôzne pravidlá, pokyny a usmernenia týkajúce sa postupu prijímania zamestnancov; zdôrazňuje, že je dôležité vykonávať a riadiť prijímanie jednotlivých zamestnancov tak, aby nedochádzalo k porušovaniu zásady rovnakého zaobchádzania s uchádzačmi;

      Výkonnosť

      Ročný pracovný program a strategické plánovanie

               21.

               vyzýva agentúru, aby uviedla vo svojom ročnom pracovnom programe jasné informácie o celkovom objeme rozpočtových prostriedkov vyhradených na verejné obstarávania, ako aj orientačný počet a typy plánovaných zmlúv; konštatuje, že sa to vyžaduje na základe článku 60 ods. 3 nariadenia o rozpočtových pravidlách agentúry, v ktorom sa uvádza, že pracovný program agentúry „je obdobou rozhodnutia o financovaní pri činnostiach, na ktoré sa vzťahuje, za predpokladu, že tieto činnosti sú jednoznačne vymedzené a že sú presne popísané súvisiace kritériá“;

               22.

               okrem toho naliehavo vyzýva agentúru, aby vytvorila viacročný plán, ktorý premení dlhodobé ciele na viacročné úlohy a s tým súvisiace kľúčové ukazovatele výkonnosti; zdôrazňuje, že takto by zainteresované strany získali lepšie informácie o cieľoch/činnostiach, strategických prioritách a prideľovaní zdrojov;

               23.

               na základe výročnej správy o činnosti agentúry berie na vedomie, že prevádzkové plánovanie a štruktúra rozpočtu agentúry boli v roku 2010 prehodnotené s cieľom zaviesť od roku 2012 plánovanie vychádzajúce z činností;

      Dve sídla

               24.

               domnieva sa, že skutočnosť, že agentúra vykonáva svoju činnosť na dvoch miestach (Lille a Valenciennes), so sebou prináša dodatočné náklady pre agentúru; ďalej konštatuje, že túto pripomienku opakovane vznáša od roku 2006 a že Rada doposiaľ nevykonala žiadne kroky, ktorými by zmenila rozhodnutie 2004/97/ES, Euratom (6), podľa ktorého musí mať agentúra dve sídla;

      Vnútorný audit

               25.

               na základe informácií agentúry poznamenáva, že Útvar pre vnútorný audit (IAS) vykonal v roku 2010 audit plánovacích a rozpočtových postupov s cieľom získať primeranú istotu o systéme vnútornej kontroly agentúry, pokiaľ ide o jej plánovacie a rozpočtové postupy; konštatuje, že odporúčania IAS sa týkajú strategického plánovania, súladu a presnosti navrhovaného odhadu príjmov a výdavkov, ročného pracovného programu ako rozhodnutia o financovaní a strednodobej stratégie v oblasti IT; vyzýva preto agentúru, aby prijala opatrenia potrebné na uplatnenie týchto odporúčaní IAS;

               26.

               vyzýva agentúru, aby uplatnila odporúčania IAS vyplývajúce z auditu riadenia ľudských zdrojov, ktorý IAS vykonal v roku 2009; konštatuje, že uskutočnenie troch z týchto odporúčaní (o riadení ľudských zdrojov v ročnom plánovaní, o súlade s predpismi a zásadami v oblasti transparentnosti pri hodnotení zamestnancov a o zverejnení výnimky zo služobného poriadku) sa oneskoruje o 6 – 12 mesiacov; vyzýva agentúru, aby informovala orgán udeľujúci absolutórium o pokroku vo vykonávaní týchto odporúčaní IAS;

               27.

               víta iniciatívu agentúry zameranú na zriadenie oddelenia vnútorného auditu na konci roku 2007, ktoré má poskytovať podporu a poradenstvo výkonnému riaditeľovi agentúry a vedúcim pracovníkom v oblasti vnútornej kontroly, hodnotenia rizika a vnútorného auditu;

               28.

               upriamuje pozornosť na svoje odporúčania z predchádzajúcich správ o absolutóriu, ako sa uvádzajú v prílohe k tomuto uzneseniu;

               29.

               upozorňuje agentúru na uznesenie Európskeho parlamentu z 10. mája 2011 o absolutóriu za plnenie rozpočtu za rozpočtový rok 2009: výkonnosť, finančné hospodárenie a kontrola agentúr EÚ (7); vyzýva agentúru, aby ho dodržiavala;

               30.

               pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie z 10. mája 2012 (8) o výkonnosti, finančnom hospodárení a kontrole agentúr.

      (1)  Ú. v. EÚ C 366, 15.12.2011, s. 100.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 164, 30.4.2004, s. 1.

      (4)  Ú. v. ES L 357, 31.12.2002, s. 72.

      (5)  Ú. v. EÚ L 250, 27.9.2011, s. 191.

      (6)  Jednomyseľné rozhodnutie 2004/97/ES, Euratom prijaté predstaviteľmi členských štátov zasadajúcich na najvyššej štátnej a vládnej úrovni z 13. decembra 2003 o rozmiestnení sídel určitých úradov a agentúr Európskej únie (Ú. v. EÚ L 29, 3.2.2004, s. 15). Pozri jeho článok 1 písm. f).

      (7)  Ú. v. EÚ L 250, 27.9.2011, s. 269.

      (8)  Prijaté texty, P7_TA(2012)0164 (pozri stranu 388tohto úradného vestníka).


title: 2014/832/EÚ: Rozhodnutie Rady zo 7. novembra 2014 o pozícii, ktorá sa má zaujať v mene Európskej únie v rámci Administratívneho výboru Európskej hospodárskej komisie Organizácie Spojených národov k návrhu nového predpisu o vozidlách poháňaných vodíkom a palivovými článkami

text:
               27.11.2014

               SK

               Úradný vestník Európskej únie

               L 341/15

         ROZHODNUTIE RADY
   zo 7. novembra 2014
   o pozícii, ktorá sa má zaujať v mene Európskej únie v rámci Administratívneho výboru Európskej hospodárskej komisie Organizácie Spojených národov k návrhu nového predpisu o vozidlách poháňaných vodíkom a palivovými článkami

      (2014/832/EÚ)

   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 114 v spojení s článkom 218 ods. 9,
   so zreteľom na návrh Európskej komisie,
   keďže:

               (1)

               Rozhodnutím Rady 97/836/ES (1) pristúpila Únia k Dohode Európskej hospodárskej komisie Organizácie Spojených národov (ďalej len „EHK OSN“), ktorá sa týka prijatia jednotných technických predpisov pre kolesové vozidlá, vybavenia a častí, ktoré môžu byť namontované a/alebo použité na kolesových vozidlách a podmienok pre vzájomné uznávanie udelených schválení na základe týchto predpisov (ďalej len „revidovaná dohoda z roku 1958“).

               (2)

               Štandardizovanými požiadavkami uvedenými v návrhu nového predpisu EHK OSN o vozidlách poháňaných vodíkom sa majú odstrániť technické prekážky obchodu s motorovými vozidlami a ich komponentmi medzi zmluvnými stranami revidovanej dohody z roku 1958 a má sa zabezpečiť, aby takéto vozidlá a komponenty ponúkali vysokú úroveň bezpečnosti a ochrany.

               (3)

               Je vhodné stanoviť pozíciu, ktorá sa má v mene Únie prijať v Administratívnom výbore revidovanej dohody z roku 1958, pokiaľ ide o prijatie daného návrhu predpisu EHK OSN,

         PRIJALA TOTO ROZHODNUTIE:
   Článok 1
   Pozícia, ktorá sa má zaujať v mene Európskej Únie v rámci Administratívneho výboru revidovanej dohody z roku 1958, je hlasovať v prospech návrhu nového predpisu EHK OSN o vozidiel poháňaných vodíkom, tak ako sa uvádza v dokumente ECE TRANS/ WP.29/2014/78.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 7. novembra 2014

            Za Radu

            predseda

         P. C. PADOAN

      (1)  Rozhodnutie Rady 97/836/ES z 27. novembra 1997 vzhľadom na pristúpenie Európskeho spoločenstva k Dohode Európskej hospodárskej Komisie Organizácie Spojených národov, ktorá sa týka prijatia jednotných technických predpisov pre kolesové vozidlá, vybavenia a častí, ktoré môžu byť namontované a/alebo použité na kolesových vozidlách a podmienok pre vzájomné uznávanie udelených schválení na základe týchto predpisov („revidovaná dohoda z roku 1958“) (Ú. v. ES L 346, 17.12.1997, s. 78.)